OpenLLM-France/wikimedia huggingface dataset:
# Anthony Allen

Anthony Allen (Chicago, 11 de gener de 1982) Anthony «Tony» Allen és un ex-jugador professional de bàsquet que va acabar la seva carrera als New Orleans Pelicans, franquícia de l'NBA.
Va ser seleccionat pels Celtics en la posició 25 del Draft de l'NBA de 2004. En la seva primera temporada a la lliga, va ser seleccionat per disputar el partit Rookies vs. Sophomores durant el cap de setmana de l'All-Star, juntament amb el seu company d'equip, Al Jefferson. Aquell any, va fer una mitjana de 6,4 punts i 2,9 rebots per partit.
Cap al final de la seva carrera, va ser intercanviat amb els Chicago Bulls juntament amb Ömer Aşık, Jameer Nelson i una elecció de primera ronda del draft, a canvi de Nikola Mirotić i una elecció de segona ronda del draft. Tanmateix, vuit dies abans del que havia de ser el seu debut amb l'equip de la seva ciutat natal, els Chicago Bulls van decidir no contractar-lo.

## Referències

* ↑ «Mirotic deixa Chicago i fitxa pels New Orleans Pelicans». Aldia.cat, 2 febrer 2018. [Consulta: 25 juliol 2021].
* ↑ «Chicago Bulls waive Tony Allen after acquiring veteran last week» (en anglès). NBA.com, 9 febrer 2018.

## Enllaços externs

* Perfil a NBA.com
# Abd-ad-Dar (nom)

Abd-ad-Dar (àrab: عبد الدار, ʿAbd ad-Dār) és un nom masculí teòfor àrab d'època preislàmica que literalment significa ‘Servidor de la Casa’, en referència a la Dar an-Nàdwa o ‘Casa de la Reunió’ de la Meca, una mena de consell de la ciutat d'època preislàmica. Si bé Abd-ad-Dar és la transcripció normativa en català del nom en àrab clàssic, també se'l pot trobar transcrit d'altres maneres, normalment per influència de la pronunciació dialectal o seguint altres criteris de transliteració.

## Notes

* ↑ Encyclopaedia of Islam. Second Edition, Brill Publishers, Leiden, s.v. «Dār al-Nadwa».
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Falec

Falec és el nom dels següents personatges:
* Falec de la Fòcida, dirigent focidi, fill d'Onomarc
* Falec (poeta), poeta líric i epigramàtic que donà nom a l'hendecasíl·lab faleci
# Colibrí d'Arica

El colibrí d'Arica (Eulidia yarrellii) és una espècie d'ocell de la subfamília dels troquilins (Trochilinae) dins la família dels troquílids (Trochilidae) i única espècie del gènere Eulidia (Mulsant, 1877).

## Descripció

* Colibrí que mesura 7 - 9 cm de llarg amb un pes de 2 - 3 grams. Bec negre.
* Mascle amb cap i parts superiors verd oliva. Gola roig porpra. Parts inferiors blanquinoses. Plomes centrals de la cua verd oliva i externes brunes.
* Femella amb la gola negrosa.

## Hàbitat i distribució

Viu als matolls i jardins d'una petita zona entre el sud del Perú i el nord de Xile.

## Referències

* ↑ Eulidia yarrellii a Integrated Taxonomic Informatic System Rev. 03/11/2013 (anglès)
# Comtat d'Avon

El comtat d'Avon fou un antic comtats d'Anglaterra, situat en territoris de l'occident d'Anglaterra, a la conca del riu Avon. Fou constituït el 1974 i abolit el 1996.
Estava format pel comtat i ciutat de Bristol i àrees dels comtats de Gloucestershire i Somerset, i subdividit en sis districtes: Bristol, Bath, Northavon, Kingswood, Woodspring i Wansdyke. Pel nord limitava amb Gloucestershire, per l'est amb Wiltshire, pel sud amb Somerset i per l'oest limitava amb el canal de Bristol.
La seva superfície era de 1.347 km² i arribà a tenir 919.800 habitants (1991). Entre les ciutats i localitats que estaven en la seva jurisdicció hi trobem Bristol, Bath, Weston-super-Mare, Yate, Clevedon, Midsomer Norton, Radstock, Bradley Stoke, Nailsea, Yatton, Keynsham i Thornbury.
L'existència del comtat no fou gaire popular: la població de Bristol es ressentí d'haver perdut la seva categoria de comtat i els habitants de les àrees que pertanyien a Gloucestershire i Somerset no estaven d'acord amb el fet d'haver estat separats dels seus comtats tradicionals.
El 1996 el comtat d'Avon fou dissolt i el seu territori repartit en quatre autoritats unitàries: la ciutat i l'antic comtat de Bristol, Gloucestershire sud, Somerset nord, i Bath i nord-est de Somerset. El cos de bombers i algunes altres institucions continuen funcionant de forma unificada.
# Columna de la Santíssima Trinitat d'Olomouc

La columna de la Santa Trinitat d'Olomouc a la Regió d'Olomouc, a Moràvia a la (República Txeca) és una columna barroca construïda el 1740 al final d'una epidèmia de pesta. Obra de l'escultor Ondrej Zahner, va ser inclosa a la llista del Patrimoni de la Humanitat de la UNESCO des del 2000.

## Referències

* ↑ Centre, UNESCO World Heritage. «Holy Trinity Column in Olomouc» (en anglès). [Consulta: 15 febrer 2021].
# Congrés Geogràfic Italià

El Congrés Geogràfic Italià és una reunió d'estudiosos acadèmics a nivell italià que es duu a terme cada tres o quatre anys des del 1892 en endavant. En el congrés es discuteixen argument de geografia, entesa en el sentit més ampli possible.
El Primer Congrés Geogràfic Italià es va organitzar a Gènova, coincidint amb la celebració de la Cambra centenària del Descobriment d'Amèrica: el desenvolupament de la ciutat derivava de l'intent de celebrar amb ella al navegant Cristòfol Colom, malgrat les moltes polèmiques sobre el seu origen i nacionalitat. Entre els organitzadors, s'ha d'esmentar al marquès Giacomo Doria, que fins al 1891 era sindaco de Gènova, i que des de l'any 1891 fins a l'any 1900 va ser president de la Societat Geogràfica Italiana.
La continuïtat del Congrés es va interrompre per la Primera Guerra Mundial; es van reprendre durant el Feixisme, també pel favor amb el qual el règim guardava a determinats sectors d'investigació (per exemple la geografia colonial, les bonificacions, la industrialització) però es va interrompre de nou amb la Segona Guerra Mundial. Alguns geògrafs d'entre els més destacats, com Roberto Almagià, van ser apartats de l'ensenyament universitari per ser d'origen jueu després de l'any 1938; per aquest motiu, el Congrés de Bolonya de l'any 1947 es va caracteritzar per un clima d'ensenyament de l'heri dicebamus.

## Llista

| núermo | any | Ciutat | Tema |
| I | 1892 | Gènova | |
| II | 1895 | Roma | |
| III | 1898 | Florència | |
| IV | 1902 | Milà | |
| V | 1904 | Nàpols | |
| VI | 1907 | Venècia | |
| VII | 1910 | Palerm | |
| VIII | 1921 | Florència | |
| IX | 1924 | Gènova | Partició dels Alps |
| X | 1927 | Milà | |
| XI | 1930 | Nàpols | |
| XII | 1934 | Càller | |
| XIII | 1937 | Friuli | |
| XIV | 1947 | Bolonya | |
| XV | 1950 | Torí | |
| XVI | 1954 | Pàdua-Venècia | |
| XVII | 1957 | Bari | |
| XVIII | 1961 | Trieste | |
| XIX | 1964 | Com | |
| XX | 1967 | Roma | |
| XXI | 1971 | Verbania | |
| XXII | 1975 | Salern | |
| XXIII | 1983 | Catània | |
| XXIV | 1986 | Torí | La Geografia per un món en transició |
| XXV | 1989 | Taormina | La Itàlia que canvia. La contribució de la Geografia |
| XXVI | 1992 | Gènova | Gènova, Colom, el mar i l'emigració italiana en les Amèriques |
| XXVII | 1996 | Trieste | La Geografia dels desafiaments i dels canvis |
| XXVIII | 2000 | Roma | Vells territoris, nous mons: la Geografia en l'emergència del 2000 |
| XXIX | 2004 | Palerm | Geografia: diàleg entre generacions |
| XXX | 2008 | Florència | El futur de la Geografia: ambient, cultura, economia |
| XXXI | 11-15 de juny de 2012 | Milà | Scomposizione e ricomposizione territoriale della città contemporanea |

## Referències

* ↑ «Brochure XXXI Congresso Geografico Italiano» (PDF) (en italià). Università di Milano. Arxivat de l'original el 2012-07-14. [Consulta: 10 desembre 2014].

## Bibliografia

* Di Blasi, Alberto. Un Secolo Congressi Geografici Italiani (1892-1992) (en italià). Bolonya: Patron, 2002. ISBN 885552559X.
# Conducte ejaculador

Els conductes ejaculatoris (en llatí: ductus ejaculatorii) són estructures de l'anatomia masculina que estan aparellades, és a dir cada mascle té dos conductes ejaculadors. Comencen al final dels conductes deferents i acaben a la uretra.
Durant l'ejaculació, el semen passa a través d'aquests conductes i de la pròstata i posteriorment és expulsat del cos a través de la punta del penis.

## Funció

La seva funció és en l'ejaculacíó, la qual té dos estadis: estadi d'emissió i estadi d'expulsió. L'estadi d'emissió involucra l'acció de diverses estructures del conducte ejaculatori; contraccions de la pròstata, les vesícules seminals i la glàdula bulbouretal i el vas deferens empeny fluids dins la uretra prostàtica. El semen s'hi emmagatzema fins que ocorre l'ejaculació. Les contaccions dels músculs del penis estan associatas a la sensació de l'orgasme masculí.

## Importància clínica
### Obstrucció del conducte ejaculatori

Aquesta obstrucció pot ser adquirida o ser congènita. Si són dos els conductes obstruïts, es presenten els símptomes d'aspèrmia/azoospèrmia i la infertilitat masculina,

### Hiperplàsia prostàtica Benigna (BPH)

La cirurgia emprada per corregir la BPH pot destruir aquests conductes i donar lloc a l'ejaculació retrògrada. Això dona com a resultat un orgasme sec.

## Imatges addicionals

* Lòbuls de la pròstata
* Secció vertical de la vesícula, penis i uretra.
* Prostàta amb vesícules seminals i conductes seminals.
* Secció sagital de la pelvis del mascle.

## Referències

* ↑ http://books.google.co.za/books/about/Handbook_of_andrology.html?id=AAtrAAAAMAAJ&redir_esc=y
* ↑ http://www.asiaandro.com/archive/1008-682X/3/251.htm
* 1 2 https://books.google.co.za/books?id=mEgckDNkonUC&printsec=frontcover&dq=Andrology:+Male+Reproductive+Health+and+Dysfunction&hl=ca&sa=X&ei=g1gvVa-RGYjsO9SFgEA&ved=0CCUQ6AEwAA#v=onepage&q=Andrology%3A%20Male%20Reproductive%20Health%20and%20Dysfunction&f=false
* ↑ Rathus, S. A., Nevid, J. S., Fichner-Rathus, L., Herold, E. S. (2010). Human Sexuality in a World of Diversity. Pearsons Education Canada, Pearson Canada Inc. Toronto, ON.
* ↑ https://books.google.co.za/books?id=eCxSycu3TBUC&printsec=frontcover&dq=Human+Reproductive+Biology&hl=ca&sa=X&ei=7FwvVempNubRygPCzICACg&ved=0CCMQ6AEwAQ#v=onepage&q=Human%20Reproductive%20Biology&f=false
* 1 2 http://0-www.ncbi.nlm.nih.gov.innopac.up.ac.za/pubmed/23733548%5BEnllaç+no+actiu%5D
* ↑ http://0-www.ncbi.nlm.nih.gov.innopac.up.ac.za/pubmed/17055837%5BEnllaç+no+actiu%5D
Viccionari
# Conducte hepàtic comú

El conducte hepàtic comú és el conducte format per la confluència del conducte hepàtic dret (que drena la bilis des del lòbul dret funcional del fetge) i el conducte hepàtic esquerre (que drena la bilis des del lòbul esquerre funcional del fetge). El conducte hepàtic comú s'uneix al conducte cístic, procedent de la vesícula biliar per formar el colèdoc o conducte biliar comú. Té una longitud d'uns 6 de 8 cm, i 6 mm de diàmetre en els adults.
# Colibrí ermità becgròs

El colibrí ermità becgròs (Phaethornis malaris) és una espècie d'ocell de la família dels troquílids (Trochilidae) que habita boscos i vegetació secundària de les terres baixes de la Guaiana Francesa i l'adjacent nord-est del Brasil, les terres baixes de l'est del Brasil i la zona occidental de l'Amazònia.

## Referències

* ↑ «Colibrí ermità becgròs». Cercaterm. TERMCAT, Centre de Terminologia. Rev. 11 octubre 2024(català)
# Colibrí emplomallat de Santa Marta

El colibrí emplomallat de Santa Marta (Oxypogon cyanolaemus) és una espècie d'ocell de la família dels troquílids (Trochilidae) que habita zones arbustives i garrigues de muntanya de Sierra Nevada de Santa Marta, al nord-est de Colòmbia.
# Colibrí ermità bec d'agulla

El colibrí ermità bec d'agulla (Phaethornis philippii) és una espècie d'ocell de la família dels troquílids (Trochilidae) que habita el sotabosc a les terres baixes de l'est del Perú, nord de Bolívia i Brasil amazònic.

## Referències

* ↑ «Colibrí ermità bec d'agulla». Cercaterm. TERMCAT, Centre de Terminologia. Rev. 11 octubre 2024(català)
# Clutch

Clutch és un grup de rock americà, format a Germantown, Maryland el 1990. Han estat tocant junts des del principis del 1990 i van lliurar el seu primer EP, Pitchfork, l'Octubre del 1991.

## Membres

* Neil Fallon – vocal, guitarra elèctrica
* Tim Sult – guitarra elèctrica
* Dan Maines – baix
* Jean-Paul Gaster – bateria

## Discografia

* Transnational Speedway League (1993)
* Clutch (1995)
* The Elephant Riders (1998)
* Jam Room (1999)
* Pure Rock Fury (2001)
* Blast Tyran] (2004)
* Robot Hive/Exodus (2005)
* From Beale Street to Oblivion (2007)
* Strange Cousins from the West (2009)
** Earth Rocker (2013)
** Psychic Warfare (2015)
** Book of Bad Decisions (2018)
** Monsters, Machines, And Mythological Beasts (2020) [Recopilatori disponible només en digital]

## Enllaços externs

* Web oficial
* Myspace oficial
* Entrevista a Neil Fallon (anglès)
* Entrevista a Jean-Paul Gaster (anglès)
Viccionari
# Consolat de Mar (desambiguació)

El Consolat de Mar fou l'organisme del dret marítim de les principals ciutats de la Corona d'Aragó, que funcionava com a tribunal per les qüestions marítimes i comercials d'aquestes ciutats. Se'n deriva:
* Llibre del Consolat de Mar, compendi de lleis de dret marítim emprat pel Consolat de Mar que va regir durant segles el comerç a la Mediterrània
* Arxiu del Consolat de Mar de Barcelona, arxiu que conté la documentació produïda pel Consolat de Mar de Barcelona
* Consolat de Mar (Mallorca), edifici de Palma que pren el nom d'aquesta institució, i actualment és la seu del president de les Illes Balears
* Sèrie d'edificis catalogats com a bé cultural d'interès local al carrer del Consolat de Mar de Barcelona:
** Habitatge al carrer Consolat de Mar, 33 (Barcelona)
** Habitatge al carrer Consolat de Mar, 35 (Barcelona)
** Habitatge al carrer Consolat de Mar, 37-41

## Vegeu també

* Cònsol (diplomàcia), el representant d'un estat en una ciutat estrangera per protegir els interessos dels seus ciutadans
* Consolat de catalans, ambaixades de la Corona d'Aragó a ciutats de fora de la corona
** Alfòndec, edificis on s'allotjaven els consolats catalans
* Llotja, edifici destinat a les transaccions comercials fetes pels mercaders o pels corredors d'orella que feien d'intermediaris
* Cambra de comerç, corporacions per protegir els interessos de comerços i empreses, a la Corona d'Aragó són continuadors dels Consolats de Mar
# Colibrí noble de celles porpra

El colibrí noble de cella porpra (Oreonympha nobilis albolimbata) és una espècie d'ocell de la família dels troquílids (Trochilidae) considerat per diversos autors una subespècie d'Oreonympha nobilis. Habita les vessants andines del sud del Perú central.

## Referències

* ↑ «Colibrí noble de celles porpra». Cercaterm. TERMCAT, Centre de Terminologia. Rev. 11 octubre 2024(català)
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
# Colibrí presumit adorable

El colibrí presumit adorable (Lophornis adorabilis) és una espècie d'ocell de la família dels alcedínids (Alcedinidae) que habita Amèrica Central.

## Hàbitat i distribució

Viu a les zones forestals i garrigues de les terres baixes i turons del sud-oest de Costa Rica i oest de Panamà.
# Coll de la Batalla (Escorca)

El Coll de la Batalla és una collada que es troba prop del monestir de Lluc, al terme municipal d'Escorca, a Mallorca, entre el puig de les Covasses i la moleta de Massanella. El coll es troba al tram final de la carretera Ma-2130, a la intersecció amb la Ma-10. Actualment hi ha un restaurant i una gasolinera. Des d'aquest indret parteixen camins que duen al Massanella, al puig d'en Galileu i a les possessions de les Figueroles i Alcanella, entre d'altres.

## Referències

* ↑ «Coll de la Batalla (Escorca)». Gran Enciclopèdia Catalana. Barcelona: Grup Enciclopèdia Catalana.
* ↑ Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 41. ISBN 84-8661702-2.
# Coll de la Guilla (els Prats de Molló i la Presta)

El Coll de la Guilla és una collada situada a 1.194,5 m alt del terme comunal de Prats de Molló i la Presta, a prop del termenal amb la Menera, tots dos de la comarca del Vallespir, a la Catalunya del Nord.
És a la zona sud-oriental del terme de Prats de Molló i la Presta. És a la carretera D115, a mitjana distància entre la vila de Prats de Molló i el Coll d'Ares, a prop i al sud-oest del Coll de la Cella.

## Referències

* ↑ El Coll de la Guilla en els ortofotomapes de l'IGN
# Combinada nòrdica als Jocs Olímpics

La combinada nòrdica és un esport que forma part del programa olímpic des dels primers Jocs Olímpics d'Hivern realitzats a Chamonix (França) l'any 1924. Ha estat present en totes les edicions dels Jocs Olímpics.
Disputada únicament en categoria masculina, la competició s'inicià amb la realització d'una prova de combinada nòrdica de 18 quilòmetres d'esquí de fons i d'un salt amb esquís posterior. A partir de l'edició de 1952 realitzats a Oslo (Noruega) la prova de salt amb esquís es realitza primer i posteriorment la d'esquí de fons. En els Jocs Olímpics d'Hivern de 1956 realitzats a Cortina d'Ampezzo (Itàlia) la prova d'esquí de fons es reduí fins als 15 quilòmetres.
La tècnica de saltar ha patit modificacions al llarg del temps, així s'inicià amb el mètode Daescher, que s'abandonà en els Jocs Olímpics d'Hivern de 1988 realitzats a Calgary (Canadà) per l'actual estil en V. Així mateix la tècnica de l'esquí de fons fou en la modalitat d'estil clàssic fins aquells Jocs, passant a disputar-se les proves en estil lliure. La prova per equips s'incorporà el 1988 i la prova de 10 quilòmetres amb salt llarg s'introduí en els Jocs Olímpics d'Hivern de 2002 realitzats a Salt Lake City (Estats Units).
Els grans dominadors d'aquest esport són Noruega, Finlàndia, Alemanya i Àustria.

## Programa

| Prova | 24 | 28 | 32 | 36 | 48 | 52 | 56 | 60 | 64 | 68 | 72 | 76 | 80 | 84 | 88 | 92 | 94 | 98 | 02 | 06 | 10 | 14 | 18 | 22 | Anys |
| Individual en trampolí normal | • | • | • | • | • | • | • | • | • | • | • | • | • | • | • | • | • | • | • | • | • | • | • | • | 24 |
| Equips | | | | | | | | | | | | | | | • | • | • | • | • | • | • | • | • | • | 10 |
| Individual en trampolí llarg | | | | | | | | | | | | | | | | | | | • | • | • | • | • | • | 6 |

## Medaller

Medaller de 1924 a 2022 :
| Pos. | País | Or | Plata | Bronze | Total |
    en cursiva: comitès nacionals desapareguts.

## Medallistes més guardonats

| Nom | CON | | | | Total |
| Jørgen Graabak | Noruega | 4 | 2 | 0 | 6 |
| Eric Frenzel | Alemanya | 3 | 2 | 2 | 7 |
| Samppa Lajunen | Finlàndia | 3 | 2 | 0 | 5 |
| Felix Gottwald | Àustria | 3 | 1 | 3 | 7 |
| Ulrich Wehling | RDA | 3 | 0 | 0 | 3 |

## Notes

* ↑ Entre 1896 i 1952 i de 1992 fins a l'actualitat. Inclou les medalles de l'equip unificat d'Alemanya (EUA, 1956-1964) i l'Alemanya de l'Oest (RFA, 1968-1988) en ser el mateix CON. No inclou les medalles de l'Alemanya de l'Est (RDA, 1968-1988).
# Combinació afí

En matemàtiques, donat un espai afí $(\mathbb {A} ,V,\varphi )$ sobre un cos $\mathbb {K}$, i un nombre finit de punts $p_{1},...,p_{n}\in \mathbb {A}$, una combinació afí de $p_{1},...,p_{n}$ és un punt expressat amb una combinació lineal
$\sum _{i=1}^{n}{\alpha _{i}\cdot p_{i}}=\alpha _{1}p_{1}+\alpha _{2}p_{2}+\cdots +\alpha _{n}p_{n},$
amb $\alpha _{1},...,\alpha _{n}\in \mathbb {K}$ tals que
$\sum _{i=1}^{n}{\alpha _{i}}=1.$
En general, les operacions producte per escalar i suma no estan definides al conjunt $\mathbb {A}$, de forma que, fixat un punt auxiliar ${\bar {p}}\in \mathbb {A} ,$ l'expressió anterior es defineix com
$\sum _{i=1}^{n}{\alpha _{i}\cdot p_{i}}={\bar {p}}+\sum _{i=1}^{n}{\alpha _{i}{\vec {({\bar {p}}p_{i}}}})\in \mathbb {A}$.
En aquesta expressió, les operacions suma i producte per escalar sí que estan definides, ja que s'apliquen a ${\vec {{\bar {p}}p_{i}}},$ elements d'un espai vectorial $V$.
L'expressió anterior està ben definida perquè és independient del punt auxiliar ${\bar {p}}\in \mathbb {A}$ escollit. És a dir, fixat un altre punt auxiliar $p'\in \mathbb {A}$ arbitrari, la combinació afí obtinguda per l'anterior definició és la mateixa:
El concepte de combinació afí és fonamental en geometria euclidiana i geometria afí, perquè el conjunt de totes les combinacions afins d'un conjunt de punts formen la varietat lineal més petita que els conté. És a dir, si considerem el conjunt de punts $S:=\left\{{p_{1},...,p_{m}}\right\}\subseteq \mathbb {A}$ i denotem com $\left\langle S\right\rangle$ el conjunt de combinacion afins de $S$, aleshores

## Referències

* Gallier, Jean. Geometric Methods and Applications. Berlín, Nova York: Springer-Verlag, 2001. ISBN 978-0-387-95044-0. Veure capítol 2.
# Control automàtic de guany

El control automàtic de guany (amb acrònim anglès AGC) és un circuit de regulació de retroalimentació de bucle tancat en un amplificador o cadena d'amplificadors, el propòsit del qual és mantenir una amplitud de senyal adequada a la seva sortida, malgrat la variació de l'amplitud del senyal a l'entrada. El nivell de senyal de sortida mitjà o màxim s'utilitza per ajustar dinàmicament el guany dels amplificadors, permetent que el circuit funcioni de manera satisfactòria amb un rang més gran de nivells de senyal d'entrada.
El 1925, Harold Alden Wheeler va inventar el control automàtic de volum (AVC) i va obtenir una patent. Karl Küpfmüller va publicar una anàlisi dels sistemes AGC el 1928. A principis de la dècada de 1930, la majoria dels nous receptors de transmissió comercial incloïen control automàtic de volum.
S'utilitza en la majoria de receptors de ràdio per igualar el volum mitjà (la sonoritat) de diferents estacions de ràdio a causa de les diferències en la força del senyal rebut, així com les variacions en el senyal de ràdio d'una estació a causa de l'esvaïment. Sense AGC, el so emès des d'un receptor de ràdio AM variaria en una mesura extrema d'un senyal feble a un fort; l'AGC redueix efectivament el volum si el senyal és fort i l'augmenta quan és més feble. En un receptor típic, el senyal de control de retroalimentació AGC es pren normalment de l'etapa del detector i s'aplica per controlar el guany de les etapes de l'amplificador IF o RF.
El senyal que es controlarà el guany (la sortida del detector en una ràdio) va a un díode i un condensador, que produeixen una tensió de CC que segueix el pic. Això s'alimenta als blocs de guany de RF per alterar el seu biaix, alterant així el seu guany. Tradicionalment, totes les etapes controlades pel guany arribaven abans de la detecció del senyal, però també és possible millorar el control del guany afegint una etapa controlada pel guany després de la detecció del senyal.

## Referències

* ↑ K. Küpfmüller, "Über die Dynamik der selbsttätigen Verstärkungsregler", Elektrische Nachrichtentechnik, vol. 5, no. 11, pp. 459-467, 1928. (German) On the dynamics of automatic gain controllers Arxivat 2019-05-21 a Wayback Machine., (English translation)
* ↑ Memorial Tributes: National Academy of Engineering, Volume 9 (2001) page 281, retrieved 2009 Oct 23
* ↑ «Understanding Automatic Gain Control - Technical Articles» (en anglès). https://www.allaboutcircuits.com.+[Consulta: 6 octubre 2022].
* ↑ «Automatic Gain Control (AGC) in Receivers» (en anglès). https://www.qsl.net/.+[Consulta: 6 octubre 2022].